CELEX: 62014CA0325
Language: sk
Date: 2015-11-19 00:00:00
Title: Vec C-325/14: Rozsudok Súdneho dvora (deviata komora) z 19. novembra 2015 (návrh na začatie prejudiciálneho konania, ktorý podal Hof van beroep te Brussel – Belgicko) – SBS Belgium NV/Belgische Vereniging van Auteurs, Componisten en Uitgevers (SABAM) (Návrh na začatie prejudiciálneho konania — Smernica 2001/29/ES — Článok 3 ods. 1 — Verejný prenos — Pojem „prenos“ a „verejný“ — Distribúcia televíznych programov — Technika známa ako „priamy príjem“)

18.1.2016   
            
            
               SK
            
            
               Úradný vestník Európskej únie
            
            
               C 16/11
            
         Rozsudok Súdneho dvora (deviata komora) z 19. novembra 2015 (návrh na začatie prejudiciálneho konania, ktorý podal Hof van beroep te Brussel – Belgicko) – SBS Belgium NV/Belgische Vereniging van Auteurs, Componisten en Uitgevers (SABAM)
   (Vec C-325/14) (1)
   
   ((Návrh na začatie prejudiciálneho konania - Smernica 2001/29/ES - Článok 3 ods. 1 - Verejný prenos - Pojem „prenos“ a „verejný“ - Distribúcia televíznych programov - Technika známa ako „priamy príjem“))
   (2016/C 016/12)
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Hof van beroep te Brussel
   
      Účastníci konania pred vnútroštátnym súdom
   
   
      Žalobkyňa: SBS Belgium NV
   
      Žalovaní: Belgische Vereniging van Auteurs, Componisten en Uitgevers (SABAM)
   
      Výrok rozsudku
   
   Článok 3 ods. 1 smernice Európskeho parlamentu a Rady 2001/29/ES z 22. mája 2001 o zosúladení niektorých aspektov autorských práv a s nimi súvisiacich práv v informačnej spoločnosti sa má vykladať v tom zmysle, že vysielacia organizácia nevykonáva verejný prenos v zmysle tohto ustanovenia, ak vysiela svoje signály prenášajúce programy výlučne pre distribútorov signálov, pričom signály počas prenosu alebo v súvislosti s ním nie sú prístupné verejnosti, a títo distribútori následne poskytujú uvedené signály svojim predplatiteľom, aby si mohli pozrieť relácie, ibaže by zásah dotknutých distribútorov predstavoval iba technický prostriedok, čo musí overiť vnútroštátny súd.
   
      (1)  Ú. v. EÚ C 315, 15.9.2014.